Нам хацелася, каб як мага больш шырокая грамада змагла пабачыць унікальныя рэліквіі. Па-першае, не ўсе маюць магчымасць даехаць у той жа Полацк, каб на свае вочы пабачыць копію крыжа Ефрасінні Полацкай, ці ў Жыровіцкі мужчынскі манастыр да дароў Жыровіцкай іконы Божай Маці. Па-другое, не да ўсіх намоленых месцаў адкрыты доступ для шараговай публікі. Напрыклад, у манастыр святога Паўла на гары Афон да дароў валхвоў не дапускаюць жанчын. Мы ж можам прапанаваць публіцы іх дакладныя аб’ёмныя копіі. Наш каталог праваслаўных святынь уключае каля ста ўнікальных галаграм.